Coba jelasin Kebiasaan dan penyebaran dari Bajing krambil dalam bahasa jawa dong

Kéwan iki tinemu ing Indonésia (Sumatra, Borneo, Jawa, Bali lan Lombok), Malaysia, Singapura lan Thailand,ing laladan alas, mangrove, taman, kebon lan pomahan.

Kéwan iki mangan gegodhongan lan woh-wohan, uga gegremet lan endhog manuk. Uga mangan pelem, nangka lan klapa. Bajing klapa bisa lumayu kanthi kesit ing wit-witan, lan uga bisa mlumpat pirang-pirang mèter saka wit siji marang liyané, kadhang uga mudhun ing lemah. Bajing klapa kang urip ing sakiwa tengen omah sanajan kalebu kéwan alasan nanging bisa uga gelem mangan panganan kang diulungake manungsa.

Tumrape wong tani, kéwan iki dadi ama amarga mangani krambil kanthi gawé bolongan ing krambil banjur mangan isiné.

Nalika ésuk lan sore, kéwan iki bisa dititeni saka suwarane “..chek.. chek-cek-cek-cek-cek.. ”; utawa  “.. chwit !”, kang disuwarakake kanthi ngobahake buntute. Susuhe ana ing bolongan wit, uga ing antarané papah godhoong palma kaya déné klapa, wujud bal saka rencek lan serat tetuwuhan. Saben manak, bajing klapa bisa manak nganti 4 anakan, lan bisa manak kapan waé tanpa ndeleng mangsa.